钦定古今图书集成/明伦汇编/家范典/第012卷 > 李之彦东谷所见 > 《先垄》
## 钦定古今图书集成/明伦汇编/家范典/第012卷 > 李之彦东谷所见 > 《先垄》

人子之于亲，苟亏生事之礼，虽葬与祭，致其力，何足
以言孝？故曰：“祭之厚不如养之薄。”吾乡多于至节，岁节清明诣坟所半载馀，寘其亲于荒墟，已为非礼。乘
祭之后，大率与兄弟妻子亲戚契交，放情游览，尽欢
而归。至节岁节非扫松也，祗赏梅耳。清明非省墓也，
祗踏青耳。然则人子何以处此？当揆之于心。平日稍
能孝养，虽祭后举杯酌亦未害。若孝养有亏，即当收
敛酒馔，返舍潜自克责，庶几亦不至大得罪于名教，
大获谴于造物。余尝喜一前辈作《初入仕启》两句云：
“禄不及亲，饱妻孥而何益。”遂偶其两句，“忠未报国，对
师友以多惭。”